પ્રાપ્ત વિગત અનુસાર ગતરોજ સાંજના ચારેક વાગ્યાના સુમારે દાહોદ જિલ્લા સેવા સદનમાં જિલ્લા પંચાયત કચેરીના સભા ખંડમાં જિલ્લા પંચાયતના પ્રમુખ અને ઉપપ્રમુખ પદ માટેની યોજાનાર ચૂંટણી માટે ભાજપ તથા કોંગ્રેસ પક્ષના મળી કુલ ચૂંટાયેલા ૫૦ સભ્યો એકત્રિત થયા હતાં. જેમાં ભાજપના ઉપસ્થિત ૨૪ સભ્યોએ ભારે હોબાળો મચાવી સભા ખંડ છોડી દઇ નીચે આવી જતાં જિલ્લા કલેકટરે ચૂંટણી મુલતવી રાખી હતી જેથી પંચાયત ભવનની બહાર ઉભેલા ભાજપના ૫૦૦ જેટલા સમર્થકોનું ટોળું વિફર્યું હતું અને કોંગ્રેસના સભ્યોને લઇ જવા માટે જિલ્લા પંચાયત કમ્પાઉન્ડમાં લાવવામા આવેલ જીજે-૧૮ એક્સ-૨૭૨૧ નંબરની લકઝરી ગાડીને તોડફોડ કરી આગ ચાંપી સળગાવી દેતાં લકઝરી બસની ઉપરથી પસાર થતાં વીજ વાયરો સળગી જતાં જિલ્લા સેવા સદનમાં અંધારપટ છવાયો હતો.